I 1783 begyndte teglproduktionen i Rendbjerg. Firmaet udviklede sig til et af Nordeuropas største teglværker og havde på et tidspunkt omkring 100 mand ansatte. I 1851 alene blev der produceret 2 millioner teglsten i fem kammerovne. Teglværket lavede primært mursten men også klinker, fliser, tagsten og gravsten brændt ler. Produkterne blev præmieret på Verdensudstillingen i 1855 og i 1862. I de sidste år havde fabrikken forskellige ejere og lukkede endeligt i 1928.